**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 10.12.2020 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Ing. Peter Hladký, Zdenko Vrzala

**Neprítomní:** Ivan Čulen, Róbert Chmelina – obaja ospravedlnení

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení OcZ
4. Správa o kontrolnej činnosti HK za II. polrok 2020
5. Plán kontrolnej činnosti HK na I. polrok 2021
6. Plán zasadnutí obecného zastupiteľstva na rok 2021
7. Návrh rozpočtu na roky 2021-2023 a Stanovisko HK k Návrhu rozpočtu na roky 2021-2023
8. Úprava rozpočtu k 31.12.2020
9. Návrh na zrušenie uznesenia a č.18/2018 a Návrh VZN č. 1/2020 o určení pravidiel času predaja v obchode a času prevádzky služieb na území Obce Hrabovka
10. Výzva na predkladanie ponúk na zákazku-vysporiadanie pozemkov
11. Predĺženie platnosti PHSR obce Hrabovka na roky 2014-2020 - bod doplnený na návrh starostky
12. Cenník služieb, prác na vodovodných prípojkách a vyjadrovaciu činnosť
13. Žiadosť o riešenie dopravnej situácie na Fraštáku
14. Informácia k stavu kolaudácie vodovodu
15. Informácia k zmene cien zneškodnenia odpadov
16. Odmena starostke za prácu v roku 2020 nad rámec jej povinnosti
17. Interpelácie poslancov
18. Rôzne
19. Diskusia
20. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá konštatovala, že vzhľadom na prítomnosť troch poslancov je zasadnutie OZ uznášania schopné. Starostka oboznámila prítomných s programom zasadnutia obecného zastupiteľstva a navrhla doplniť program o bod 11 – Predĺženie platnosti PHSR na roky 2014-2020. Predložený návrh programu poslanci **schválili** bez pripomienok.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Ing. Peter Hladký, Zdenko Vrzala

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**3. Kontrola uznesení OcZ**

Hlavná kontrolórka obce Ing. Orságová predniesla prítomným poslancom závery z kontroly uznesení z posledného zastupiteľstva a konštatovala, že všetky uznesenia sú splnené. Túto správu zobrali poslanci **na vedomie**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Správa o kontrolnej činnosti HK za II.polrok 2020**

Hlavná kontrolórka obce Ing. Orságová predniesla prítomným poslancom Správu o kontrolnej činnosti HK za II. polrok 2020. Kontroly boli uskutočnené v súlade s plánom kontrol na II. polrok a neboli zistené žiadne nedostatky. Správu o kontrolnej činnosti HK za II. polrok 2020 zobrali poslanci **na vedomie**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**5. Plán kontrolnej činnosti HK na I. polrok 2021**

Hlavná kontrolórka predložila poslancom na rokovanie Plán kontrolnej činnosti HK na I. polrok 2021, ktorý bola aj zverejnený. Poslanci k predloženému návrhu Plánu kontrol nemali žiadne doplňujúce pripomienky a tento **schválili**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**6. Plán zasadnutí obecného zastupiteľstva na rok 2021**

Starostka predložila na rokovanie obecného zastupiteľstva Plán zasadnutí obecného zastupiteľstva na rok 2021. Termíny jednotlivých zasadnutí sú orientačné, v prípade potreby je možné zvolať neplánované zasadnutie či už na návrh starostky alebo poslancov. Taktiež v prípade nepredvídaných udalostí je možné termín zasadnutia posunúť podľa potreby. Obecné zastupiteľstvo predložený Plán zasadnutí obecného zastupiteľstva na rok 2021 **schválilo.**

**Hlasovanie:**

**Prítomní: 3 Za: 3 Proti: 0 Zdržal sa:** **0**

**7. Návrh rozpočtu na roky 2021-2023 a Stanovisko HK k Návrhu rozpočtu na roky 2021-2023**

Starostka predložila na rokovanie obecného zastupiteľstva materiál **Návrh rozpočtu na roky 2021-2023.** Materiál obdržali poslanci v lehote 15 dní pred zasadnutím obecného zastupiteľstva a v tejto lehote bol aj zverejnený na stránke obce. K návrhu rozpočtu sa uskutočnilo aj pracovné stretnutie poslancov a starostky, kde si vyjasnili jednotlivé položky rozpočtu a plán investičných akcií v roku 2021. Na otázky poslancov odpovedala e-mailom aj ústne na zasadnutí obecného zastupiteľstva ekonómka obce Mgr. Štefánková.

Poslanec Hamaj-otázka k poskytovateľom telekomunikačných sietí či bol robený nejaký prieskum, nakoľko sa mu zdá suma za služby Telekomu vysoká. Ekonómka odpovedala, že áno mali sme ponuku O2 aj Orange, avšak ich ponuky boli ešte vyššie vzhľadom k tomu, že obec sa berie ako právnická osoba, ktorej môžu poskytnúť len biznis balíky. Telekom zabezpečuje prepojenie obce na Datacentrum prostredníctvom ich technológií. Poslanci navrhli úpravu medzi položkami 637002 Športové a kultúrne podujatia – znížiť položku o 500 € a túto presunúť na položku 717002 – Rekonštrukcia kúrenia a soc. zariadení v budove OcÚ. Ostatné položky návrhu rozpočtu sú bez zmien. Zároveň k návrhu rozpočtu predniesla svoje stanovisko hlavná kontrolórka obce, ktorá odporučila návrh rozpočtu po jeho navrhnutej úprave schváliť. Po krátke rozprave poslanci prijali uznesenie v znení:

**Obecné zastupiteľstvo v Hrabovke**

**a)** **Berie na vedomie** stanovisko HK k návrhu rozpočtu na roky 2021-2023

**Hlasovanie:**

**Prítomní: 3 Za: 3 Proti: 0 Zdržal sa:** **0**

**b) schvaľuje** Rozpočet na roky 2021-2023 v znení:

|  |  |  |
| --- | --- | --- |
| **Schválený rozpočet na rok 2021:**  | **Rozpočet na rok 2022** | **Rozpočet na rok 2023** |
| (v EUR) |  | (v EUR) |  | (v EUR) |  |
| 100 - daňové príjmy 113 135 | 121 432 |  | 128 273 |  |
| 200 - nedaňové príjmy 10 435 | 10 435 |  | 10 440 |  |
| 300 - granty a transfery 9 870 | 870 |  | 870 |  |
|  |  |  |  |  |  |
| **Príjmy spolu : 133 440**  | **132 737** |  | **139 583** |  |
|  |  |  |  |  |  |
| 600 - bežné výdavky 110 940 | 116 737 |  | 119 083 |  |
| 700 - kapitálové výdavky 20 500 | 13 000 |  | 17 500 |  |
| 800 - výdavkové fin.operácie 2 000 | 3 000 |  | 3 000 |  |
|  |  |  |  |  |  |
| **Výdavky spolu: 133 440** | **132 737** |  | **139 583** |  |
|  |  |  |  |  |  |

**Hlasovanie:**

**Prítomní: 3 Za: 3 Proti: 0 Zdržal sa:** **0**

**8. Úprava rozpočtu k 31.12.2020**

Ekonómka obce Mgr. Štefánková predložila poslancom návrh na úpravu rozpočtu a vysvetlila jednotlivé položky úprav. Jedná sa hlavne o poskytnutie návratnej finančnej výpomoci poskytnutej Ministerstvom financií SR a refundáciu nákladov na celoplošné testovanie-Okresný úrad refundoval všetky predložené náklady spojené s touto akciou. Hlasovaním poslanci **schválili** predložený návrh na úpravu rozpočtu k 31.12.2020.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**9. Návrh na zrušenie uznesenia č. 18/2018 a návrh VZN č. 1/2020 o určení pravidiel času predaja v obchode a času prevádzky služieb na území obce Hrabovka**

Materiál predložila na rokovanie starostka obce.

a) Na základe obdržaného upozornenia prokurátora zo dňa 24.11.2020 je potrebné zrušiť uznesenie č. 18/2018, ktorý bol určený čas predaja v prevádzke pohostinstvo U Vlka. Toto uznesenie nebolo prijaté v súlade s platnou legislatívou, nakoľko v obci nebolo prijaté VZN, ktoré by určovalo pravidlá času predaja v obchode a času prevádzky služieb na území obce Hrabovka. Na základe tejto skutočnosti dala starostka hlasovať o zrušení uznesenia č. 18/2018. Poslanci hlasovaním **zobrali na vedomie** upozornenie prokurátora a **zrušili uznesenie č. 18/2018 prijaté na zasadnutí obecného zastupiteľstva v obci Hrabovka.**

b) Starostka spolu s právnym poradcom vypracovala a predložila na rokovanie obecného zastupiteľstva návrh VZN č. 1/2020 o určení pravidiel času predaja v obchode a času prevádzky služieb na území Obce Hrabovka. Návrh VZN bol zverejnený na webovom sídle obce Hrabovka po dobu 15 dní a tento materiál bol prerokovaný aj na pracovnom stretnutí poslancov a starostky, kde neboli dané žiadne pripomienky na doplnenie do VZN. Poslanec Hamaj – bol s týmto oboznámený aj majiteľ prevádzky pohostinstva? Starostka odpovedala, že áno aj ho upozornila, aby stiahol z výkladu uznesenie o povolení predĺženej doby. Po vysvetlení dala starostka hlasovať o prijatí VZN č. 1/2020 o určení pravidiel času predaja v obchode a času prevádzky služieb na území Obce Hrabovka s účinnosťou od 1.1.2021. Poslanci tento návrh hlasovaním **schválili.**

**Hlasovanie:**

**Prítomní: 3 Za: 3 Proti: 0 Zdržal sa:** **0**

**10. Výzva na predkladanie ponúk na zákazku-vysporiadanie pozemkov**

Starostka na oboznámila prítomných so stavom výkupu pozemkov pod čerpacou stanicou, na základe ktorého je potrebné pokračovať ďalej s ich vysporiadaním. Je potrebné vyhlásiť výzvu na predkladanie ponúk na zákazku „Majetkoprávne vysporiadanie pozemkov dotknutých stavbou:

* Celoobecný vodovod obce Hrabovka-I.stavba, povolená rozhodnutím Obvodného úradu ŽP Trenčín, pod č.k.ŽP 991/1991-VH-Pp z 30.1.1992
* Celoobecný vodovod Hrabovka-II.etapa, povolená rozhodnutím OÚ Trenčín, odbor ŽP, pod č.k. ŽP 2037/97-VH/LP z 9.10.1997

podľa vypracovaných geometrických plánov skutočného vyhotovenia stavby. Výzva sa dotýka verejného obstarávania na právne služby spojené s vysporiadaním predmetných pozemkov. Vyhlásenie výzvy musí schváliť zastupiteľstvo obecného úradu. Starostka po krátkej rozprave dala o tomto bode hlasovať. Poslanci **schválili** vyhlásenie Výzvy na predkladanie ponúk na zákazku „Majetkoprávne vysporiadanie pozemkov dotknutých stavbou ...“

**Hlasovanie:**

**Prítomní: 3 Za: 3 Proti: 0 Zdržal sa:** **0**

**11. Predĺženie platnosti PHSR obce Hrabovka na roky 2014-2020**

Návrh predložila starostka a vysvetlila informácie ohľadom PHSR. Návrh vznikol na základe pracovného rokovania starostov a primátora mesta Trenčín, kde starostovia boli informovaní o možnosti predĺženia platnosti súčasného PHSR na roky 2014-2020 . Keďže PHSR je dôležitý dokument a je súčasťou predkladania žiadostí a projektov na čerpanie prostriedkov z EÚ, rôznych dotácií a pod. je potrebné, aby tento dokument bol platný aspoň na 1 rok. Z tohto dôvodu navrhujeme predĺžiť platnosť PHSR obce na roky 2014-2020 na 1 rok. Vzhľadom na to, že PHSR nie je fixný dokument, možno ho upravovať a meniť počas jeho platnosti. Poslanec Hladký – aká je približne cena za vypracovanie návrhu PHSR? Pri tvorbe PHSR na roky 2014-2020 nám bola nápomocná akčná skupina MAS Vršatec, ktorej sme členmi a táto na základe podkladov od obce vypracovala tento dokument. Či bude nápomocná pri tvorbe novej PHSR teraz povedať nevieme, záleží na tom do akých výziev MAS vstúpi. Taktiež k cene PHSR sa nevieme v  tomto čase vyjadriť. Pre našu obec v minulosti predstavovala náklady cca 1000 – 1200 € . Toto však momentálne neriešime. Potrebujeme mať platný dokument z toho dôvodu, aby sme sa mohli zapojiť do výziev, ktoré v roku 2021 budú vyhlásené. Na základe rokovania starostov s primátorom mesta Trenčín, mesto chce podať pomocnú roku a zaradilo naše projekty napr. verejné osvetlenie, kamerový systém v obci, kanalizácia pre obec Hrabovka do svojho zásobníka s tým, že pomocou mesta by bolo možné toto zrealizovať. K tomu je však potrebné mať platný PHSR na roky 2014-2020, v ktorom boli tieto úlohy zakotvené.

Starostka dala hlasovať o predĺžení platnosti PHSR obce Hrabovka na roky 2014-2020 na

1 rok. Poslanci predložený návrh **schválili.**

**Hlasovanie:**

**Prítomní: 3 Za: 3 Proti: 0 Zdržal sa:** **0**

**12. Cenník služieb, prác na vodovodných prípojkách a vyjadrovaciu činnosť**

Na základe rokovania obecného zastupiteľstva 29.9.2020 vyplynula pre poslancov úloha pripraviť návrh cenníka služieb, prác na vodovodných prípojkách a vyjadrovaciu činnosť, kde by obec mohla fakturovať tieto služby občanom Hrabovky. Návrhy cien za predmetné práce a služby prerokovali poslanci spolu so starostkou na pracovnom stretnutí, z ktorého vzišiel jeden spoločný návrh cenníka, ktorý bol predložený na dnešné rokovanie obecného zastupiteľstva. Ceny uvedené v cenníku sa vzťahujú na servisné práce pri poškodení vodomeru a jeho súčastí v správe obce Hrabovka z nedbanlivosti alebo úmyselného poškodenia, vzťahuje sa na nové prípojky a nevzťahuje sa na pravidelné (cyklické) výmeny vodomerov. Použitý materiál sa bude fakturovať podľa nákupnej ceny materiálu (bločky, faktúry atď.) Poslanci predložený návrh Cenníka služieb, prác na vodovodných prípojkách a vyjadrovaciu činnosť **schválili** s účinnosťou od 1.1.2021.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**13. Žiadosť o riešenie dopravnej situácie na Fraštáku**

Na základe viacerých podnetov od občanov, ktorí bývajú v časti Frašták je potrebné začať riešiť neúnosnú dopravnú situáciu – nekontrolované parkovanie automobilov v časti Frašták, pričom tieto autá blokujú vjazd na ulicu nielen obyvateľom, ktorí tam trvale bývajú, ale aj záchranným zložkám (RZP, hasiči), pri uhŕňaní snehu a pod. Situáciu prerokovali poslanci už na pracovnom stretnutí a z tohto vzišiel návrh zaslať do jednotlivých domácností v časti Frašták poslednú výzvu, aby svoje autá parkovali len na svojom pozemku, v dvore alebo garáži, nie na ulici pred domami. V prípade, že táto situácia bude pretrvávať aj po tomto upozornení, starostka na základe rokovania s Dopravným inšpektorátom v Trenčíne dá osadiť výstražné tabule so zákazom parkovania a porušenie tohto zákazu bude riešený dopravným inšpektorátom.

**14. Informácia k stavu kolaudácie vodovodu**

Starostka informovala už na pracovnom stretnutí poslancov a opakovane na zasadnutí obecného zastupiteľstva o tom, že na obec prišla žiadosť z Okresného súdu Trenčín, kde sa má obec vyjadriť k podanej žalobe ohľadom využívania pozemku pod čerpacou stanicou. Žalobu podal jeden z vlastníkov pozemku a obec sa bude musieť brániť voči tejto žalobe. Právny zástupca podal na súd všetky podklady, ktoré má obec k dispozícii a čaká sa na vyjadrenie súdu. Starostka upozornila na tento stav už na minulých zastupiteľstvách, je možné, že sa ozvú ďalší vlastníci pozemkov so žalobou. Všetko toto sú nedostatky z minulých období, ktoré nás teraz dobiehajú a obec to bude brzdiť v priebehu kolaudácie, ale aj stáť nemalé finančné prostriedky. V riešení je aj trestné oznámenie, ktoré podala obec na neznámeho páchateľa ohľadom rozorávania prístupovej cesty na čerpaciu stanicu a ohrozovania kvality pôdy a spodných vôd v I. ochrannom pásme vodného zdroja.

**15. Informácia k zmene cien zneškodnenia odpadov**

Starostka informovala o tom, že obec obdržala oznámenie o zmene cien za zneškodnenie odpadov od firmy Marius Pedersen. Ceny za skládkovanie sa pre rok 2021 zvyšujú, čo by mala obec premietnuť do ceny poplatku za vývoz komunálneho odpadu od občanov. V súčasnej dobe je tento poplatok vo výške 20€ na osobu. V prvom polroku 2021 musí obec ešte vyriešiť spôsob likvidácie bioodpadu, novelou zákona o odpadoch je toto povinná obec vyriešiť do 30.6.2020.

Vývoz tohto bioodpadu znova navýši platby za jeho vývoz a bude ovplyvňovať hospodárenie obce. Riešením by bolo zatiaľ umiestnenie jedného kontajnera na bioodpad v obci. Je však potrebné nájsť vhodné miesto (najmä z hygienických dôvodov) odhadnúť správnu frekvenciu vývozu. Starostka navrhla, aby poslanci, ale aj obyvatelia obce, sa vyjadrili k frekvencii vývozov nádob z domácností, pretože vývoz je fakturovaný od počtu nádob a frekvencie vývozu, nie od toho či sú poloprázdne alebo plné. Prieskumom zistila, že mnohokrát tí, ktorí správne separujú majú nádoby poloprázdne a pre týchto občanov by stačil vývoz možno aj 1x mesačne. Poslanec Hamaj vyjadril názor, že možno1x za tri týždne by bolo optimálnejšie - domácnosti, kde majú malé deti plnia nádoby rýchlejšie z dôvodu plienok. Poslanec Hladký podotkol, že možno by pomohlo pre také domácnosti, keby si zakúpili vrecia a tie si dali k vývozu nádob. Potvrdil, ako zamestnanec Marius Pedersen, že toto všetko skutočne zvyšuje náklady na vývoz a skládkovanie a obec potom na to len dopláca. Starostka ešte navrhla, že skôr ako podpíše zmluvu o vývoze na rok 2021 preverí aj anketou, či by občania súhlasili s predĺžením frekvencie vývozu 1x za mesiac alebo 1x za 3 týždne. Podľa toho by sa potom riešila zmluva o vývoze s Marius Pedersen.

**16. Odmena starostke ya prácu v roku 2020 nad rámec jej povinností**

Starostka dala návrh, aby poslanci o tomto bode nerokovali, nakoľko poslanec Chmelina, ktorý navrhol tento bod programu bola neprítomný. Poslanci súhlasili a tento bod programu neprerokovali.

**17. Interpelácie poslancov**

Na rokovanie obecného zastupiteľstva nebola predložená žiadna interpelácia od poslancov.

**18. Rôzne**

\* Starostka informovala o novom nájomcovi v budove COOP Jednota - predajňa potravín NICOL.

\* COOP Jednota oslovil Obec Hrabovka ako spoluvlastníka nehnuteľnosti či súhlasí s tým, aby bola predĺžená nájomná zmluva s pani Andreou Čičovou - Pohostinstvo u Vlka. Obec nemá žiadne výhrady k tomuto nájmu a súhlasí, aby tento pokračoval ako doteraz.

**19. Diskusia**

\*Poslanec Hladký - na pracovnom stretnutí sme sa bavili o tom, že poslanci by súhlasili s odmenou za zastupiteľstvá, ktorú by však neprevzali, ale by bola použitá na nejaký verejnoprospešný účel. Starostka tento návrh preverila a keďže na prvom ustanovujúcom zasadnutí sa poslanci platu vzdali toto nie je možné podľa zákona o obecnom zriadení už odsúhlasiť. Plat sa môže odsúhlasiť uznesením obecného zastupiteľstva len poslancovi Čulenovi, ktorý nastúpil ako náhradník a pri jeho nástupe na post poslanca sa o tomto nerokovalo. Poslanec Hladký potvrdil, že si toto tiež preveroval a nie je to možné.

\* Z radov občanov:

 - pani Peťovská, mala otázku ohľadne prístupovej cesty k pozemkom v časti Vrchy, nakoľko

 vnučka plánuje stavať rodinný dom na pozemku, ktorý je v ich vlastníctve. Starostka

 odpovedala, že tento problém je v riešení. Ako bolo spomenuté na minulom zasadnutí

 obecného zastupiteľstva, teraz nie je možné v tejto lokalite vydávať stavebné povolenie,

 pokiaľ nebude vyriešený prístup na tieto pozemky.

 - p. Hladká - otázka k informačnej tabuli na Fraštáku - prečo tam nie sú tie isté oznamy ako na

 úradnej tabuli pri obecnom úrade. Starostka odpovedala, že táto tabule je len informačná

 a svojou kapacitou nevyhovuje na to, aby tam boli zverejňované rozsiahle dokumenty ako

 napríklad pred dnešným zasadnutím VZN, rozpočet a pod. Všetko je v prvom rade zverejnené

 na webovej stránke, kde sa dajú zverejniť všetky dokumenty a potom podľa možnosti

 v papierovej forme na úradnej tabuli pri obecnom úrade - hlavne pre starších občanov, ktorí

 nemajú internet.

- p. Plško sa opätovne vyjadril k ceste na Vrchoch, ktorá je momentálne nedoriešená. Je to

 všetko momentálne v štádiu rokovaní okolo Územného plánu obce a rokovaní s vlastníkom

 pozemku, cez ktorý vedie prístupová cesta k jednotlivým pozemkom. Podľa výsledkov

 týchto rokovaní je možné uvažovať o ďalšej výstavbe v tejto lokalite

**20. Záver**

Na záver starostka poďakovala prítomným poslancom a občanom za účasť na zasadnutí obecného zastupiteľstva a popriala všetkým do Nového roka všetko najlepšie, hlavne zdravie v tejto ťažkej dobe.

**Obecné zastupiteľstvo v Hrabovke**

**Uznesenie č. 31- 41**

Z plánovaného zasadnutia OZ v Hrabovke dňa 10.12.2020

***K bodu: Otvorenie zasadnutia***

**Uznesenie č. 31/2020**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva s doplnením bodu č. 11 Predĺženie platnosti PHSR obce Hrabovka na roky 2014-2020.

V Hrabovke, 10.12.2020

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 32/2020**

Obecné zastupiteľstvo v Hrabovke **s c h v a ľ u j e** overovateľov Ing. Peter Hladký a Zdenko Vrzala, zapisovateľku pracovníčku OcÚ Mgr. Janku Štefánkovú.

V Hrabovke, 10.12.2020

Eva Mráziková

 starostka obce

***K bodu: Kontrola uznesení OcZ***

 **Uznesenie č. 33/2020**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 10.12.2020

Eva Mráziková

 starostka obce

***K bodu: Správa o kontrolnej činnosti HK za II. polrok 2020***

 **Uznesenie č. 34/2020**

Obecné zastupiteľstvo v Hrabovke **b e r i e n a  v e d o m i e** Správu o kontrolnej činnosti HK za II. polrok 2020.

V Hrabovke, 10.12.2020

Eva Mráziková

 starostka obce

***K bodu: Plán kontrolnej činnosti HK na I.polrok 2021***

 **Uznesenie č. 35/2020**

Obecné zastupiteľstvo v Hrabovke **schvaľuje** Plán kontrolnej činnosti HK na I.polrok 2021.

V Hrabovke, 10.12.2020

Eva Mráziková

 starostka obce

***K bodu: Plán zasadnutí obecného zastupiteľstva na rok 2021***

 **Uznesenie č. 36/2020**

Obecné zastupiteľstvo v Hrabovke **schvaľuje** Plán zasadnutí obecného zastupiteľstva na rok 2021.

V Hrabovke, 10.12.2020

Eva Mráziková

 starostka obce

***K bodu: Návrh rozpočtu na roky 2021-2023 a Stanovisko HK k Návrhu rozpočtu na rokz 2021-2023***

 **Uznesenie č. 37/2020**

**Obecné zastupiteľstvo v Hrabovke**

**a)** **berie na vedomie** stanovisko HK k návrhu rozpočtu na roky 2021-2023

**b) schvaľuje** Rozpočet na roky 2021-2023 v znení:

|  |  |  |
| --- | --- | --- |
| **Schválený rozpočet na rok 2021:**  | **Rozpočet na rok 2022** | **Rozpočet na rok 2023** |
| (v EUR) |  | (v EUR) |  | (v EUR) |  |
| 100 - daňové príjmy 113 135 | 121 432 |  | 128 273 |  |
| 200 - nedaňové príjmy 10 435 | 10 435 |  | 10 440 |  |
| 300 - granty a transfery 9 870 | 870 |  | 870 |  |
|  |  |  |  |  |  |
| **Príjmy spolu : 133 440**  | **132 737** |  | **139 583** |  |
|  |  |  |  |  |  |
| 600 - bežné výdavky 110 940 | 116 737 |  | 119 083 |  |
| 700 - kapitálové výdavky 20 500 | 13 000 |  | 17 500 |  |
| 800 - výdavkové fin.operácie 2 000 | 3 000 |  | 3 000 |  |
|  |  |  |  |  |  |
| **Výdavky spolu: 133 440** | **132 737** |  | **139 583** |  |

V Hrabovke, 10.12.2020

Eva Mráziková

 starostka obce

***K bodu: Úprava rozpočtu k 31.12.2020***

 **Uznesenie č. 38/2020**

Obecné zastupiteľstvo v Hrabovke **schvaľuje** úpravy rozpočtu k 31.12.2020.

V Hrabovke, 10.12.2020

Eva Mráziková

 starostka obce

***K bodu: Návrh na zrušenie uznesenia č. 18/2020 a Návrh VZN č.1/2020 o určení pravidiel času predaja v obchode a času prevádzky služieb na území Obce Hrabovka***

 **Uznesenie č. 39/2020**

Obecné zastupiteľstvo v Hrabovke

a) **berie na vedomie** upozornenie prokurátora a **rušia** uznesenie č. 18/2018 prijaté na zasadnutí

obecného zastupiteľstva v obci Hrabovka

b) **schvaľuje** VZN č. 1/2020 o určení pravidiel času predaja v obchode a času prevádzky služieb

 na území Obce Hrabovka s účinnosťou od 1.1.2021

V Hrabovke, 10.12.2020

Eva Mráziková

 starostka obce

***K bodu: Výzva na predkladanie ponúk na zákazku-vysporiadanie pozemkov***

 **Uznesenie č. 40/2020**

Obecné zastupiteľstvo v Hrabovke **schvaľuje** vyhlásiť výzvu na predkladanie ponúk na zákazku „Majetkoprávne vysporiadanie pozemkov dotknutých stavbou:

* Celoobecný vodovod obce Hrabovka-I.stavba, povolená rozhodnutím Obvodného úradu ŽP Trenčín, pod č.k.ŽP 991/1991-VH-Pp z 30.1.1992
* Celoobecný vodovod Hrabovka-II.etapa, povolená rozhodnutím OÚ Trenčín, odbor ŽP, pod č.k. ŽP 2037/97-VH/LP z 9.10.1997

podľa vypracovaných geometrických plánov skutočného vyhotovenia stavby.

V Hrabovke, 10.12.2020

Eva Mráziková

 starostka obce

***K bodu: Cenník služieb, prác na vodovodných prípojkách a vyjadrovaciu činnosť***

 **Uznesenie č. 41/2020**

Obecné zastupiteľstvo v Hrabovke schvaľuje Cenník služieb, prác na vodovodných prípojkách a vyjadrovaciu činnosť s účinnosťou od 1.1.2021.

V Hrabovke, 10.12.2020

Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čulen** | **Hladký** | **Vrzala** |
| 31/2020 | **I** | **N** | **N** | **I** | **I** |
| 32/2020 | **I** | **N** | **N** | **I** | **I** |
| 33/2020 | **I** | **N** | **N** | **I** | **I** |
| 34/2020 | **I** | **N** | **N** | **I** | **I** |
| 35/2020 | **I** | **N** | **N** | **I** | **I** |
| 36/2020 | **I** | **N** | **N** | **I** | **I** |
| 37/2020 | **I** | **N** | **N** | **I** | **I** |
| 38/2020 | **I** | **N** | **N** | **I** | **I** |
| 39/2020 | **I** | **N** | **N** | **I** | **I** |
| 40/2020 | **I** | **N** | **N** | **I** | **I** |
| 41/2020 | **I** | **N** | **N** | **I** | **I** |

**Vysvetlivky: I - za O – zdržal sa**

 **X - proti N - neprítomní**

Overovatelia:

Ing. Peter Hladký .........................................

Zdenko Vrzala .........................................

Zapísala:

Mgr. Janka Štefánková .........................................

Eva Mráziková starostka obce